  สรุปความแนวทางความร่วมมือว่าด้วยการพัฒนาฝีมือแรงงานด้านเทคโนโลยีดิจิทัล
ระหว่างกรมพัฒนาฝีมือแรงงาน กับ บริษัท หัวเว่ย เทคโนโลยี่ (ประเทศไทย) จำกัด 

1. ความเป็นมา
 
1.1
บริษัท หัวเว่ย เทคโนโลยี่ (ประเทศไทย) จำกัด เป็นผู้ให้บริการเทคโนโลยีดิจิทัลและนวัตกรรม เช่น Big data ปัญญาประดิษฐ์ (AI) 5G และบริการที่มาพร้อมกับอินเทอร์เน็ตความเร็วสูง ทั้งแบบใช้สาย
และไร้สาย ปัจจุบันบริษัทประสบปัญหาขาดแคลนแรงงานด้านดิจิทัลเพื่อรองรับการให้บริการแก่ลูกค้า และมีความประสงค์จะบูรณาการร่วมกับกรมพัฒนาฝีมือแรงงานเพื่อพัฒนาฝีมือแรงงานด้านดิจิทัล และแก้ปัญหา
การขาดแคลนแรงงานดังกล่าว 


1.2
กรมพัฒนาฝีมือแรงงานได้ลงนามในบันทึกข้อตกลงความร่วมมือว่าด้วยการพัฒนาฝีมือแรงงานด้านเทคโนโลยีดิจิทัลร่วมกับบริษัท หัวเว่ย เทคโนโลยี่ (ประเทศไทย) จำกัด เมื่อวันที่ 22 ตุลาคม 2563
และวันที่ 15 ธันวาคม 2566 โดยมีวัตถุประสงค์เพื่อพัฒนากำลังแรงงานให้มีความรู้ ความสามารถ และทักษะฝีมือสูงขึ้น ทันต่อการเปลี่ยนแปลงของเทคโนโลยี สอดคล้องกับความต้องการของตลาดแรงงาน รวมทั้งแก้ไขปัญหาการขาดแคลนแรงงานที่มีความรู้ ความสามารถและทักษะในการปฏิบัติงานทั้งด้านปริมาณและคุณภาพเข้าสู่ตลาดแรงงานด้านดิจิทัล 

2.
ผลและแผนการดำเนินงาน 


กรมพัฒนาฝีมือแรงงานร่วมกับบริษัท หัวเว่ย เทคโนโลยี่ (ประเทศไทย) จำกัด ในการพัฒนา
ฝีมือแรงงานด้านดิจิทัล ตามกรอบบันทึกข้อตกลงดังกล่าว มีรายละเอียด ดังนี้


2.1
ผลการดำเนินงานปี พ.ศ. 2564 – 2568 



2.1.1
จัดฝึกอบรมหลักสูตรการฝึกอาชีพเสริม สาขาการติดตั้งระบบส่งสัญญาณโทรคมนาคมในระบบ 4G และ 5G ระยะเวลาการฝึก 18 ชั่วโมง ในพื้นที่กรุงเทพมหานคร และขอนแก่น มีผู้ผ่านการฝึกอบรม จำนวน 347 คน โดยบริษัทสนับสนุนค่าใช้จ่ายในการฝึกอบรมดังกล่าว
 


2.1.2
บริษัทสนับสนุนซิมการ์ดพัฒนาฝีมือแรงงานออนไลน์ จำนวน 500 ซิม มูลค่า 35,000 บาท เพื่อมอบให้กรมพัฒนาฝีมือแรงงานนำไปมอบให้แก่แรงงานคนพิการและกลุ่มเปราะบางเพื่อพัฒนาทักษะหลักสูตรออนไลน์ และมอบอุปกรณ์ทางการแพทย์เจลล้างมือ แอลกอฮอล์ และหน้ากากเพื่อป้องกันการแพร่ระบาดของเชื้อไวรัสโควิด – 19
 


2.1.3
จัดฝึกอบรมหลักสูตรการสร้างและพัฒนาแอปพลิเคชั่นผ่านห้องฝึกอบรมออนไลน์ จำนวน 2 รุ่น มีผู้ผ่านการฝึกอบรม จำนวน 83 คน และจัดฝึกอบรมหลักสูตรการบริหารจัดการโครงการโทรคมนาคม (ออนไลน์) จำนวน 1 รุ่น มีผู้ผ่านการฝึกอบรม จำนวน 30 คน
 


2.1.4
จัดตั้งศูนย์ฝึกอบรมเทคโนโลยีด้านการติดตั้งอุปกรณ์ระบบพลังงานแสงอาทิตย์ ณ สถาบันพัฒนาฝีมือแรงงาน 14 ปทุมธานี โดยบริษัทให้การสนับสนุนเครื่องมืออุปกรณ์ มูลค่า 640,000 บาท (หกแสนสี่หมื่นบาทถ้วน) และร่วมกันจัดฝึกอบรมให้แก่บุคลากรฝึกของกรมในหลักสูตรเทคนิคการติดตั้งและบำรุงรักษาระบบเซลล์แสงอาทิตย์ ระยะเวลา 30 ชั่วโมง มีผู้ผ่านการฝึกอบรม จำนวน 25 คน และจัดฝึกอบรมหลักสูตรดังกล่าวให้แก่แรงงานและประชาชนทั่วไป มีผู้ผ่านการฝึกอบรม จำนวน 146 คน


2.2
แผนการดำเนินงาน 



2.2.1
การจัดตั้งศูนย์ฝึกอบรมด้านเอไอ (AI Training Center) ณ กรมพัฒนาฝีมือแรงงาน โดยในปีงบประมาณ พ.ศ. 2571 ให้กรมพิจารณาจัดทำคำของบประมาณเพื่อรองรับการจัดตั้ง
ศูนย์ฝึกอบรม และบริษัทจะให้การสนับสนุนวิทยากร องค์ความรู้ เทคโนโลยี และเครื่องมือที่เกี่ยวข้องกับ
การฝึกอบรมด้าน AI เพื่อจัดตั้งศูนย์ฝึกอบรมดังกล่าว
2



2.2.2
การขับเคลื่อนการศูนย์ฝึกอบรมเทคโนโลยีด้านการติดตั้งอุปกรณ์ระบบพลังงานแสงอาทิตย์ ณ สถาบันพัฒนาฝีมือแรงงาน 14 ปทุมธานี โดยให้หน่วยงานของกรมจัดฝึกอบรมให้แก่กำลังแรงงานตามแผนการฝึกปกติของหน่วยงาน ได้ใช้ประโยชน์ศูนย์ฝึกอบรมฯ เพื่อการพัฒนาฝีมือแรงงาน
ช่างติดตั้งโซลาร์เซลล์ และกรณีการขยายศูนย์ฝึกอบรมฯ ไปยังภูมิภาคต่าง ๆ บริษัทขอนำเรื่องดังกล่าวไปเสนอให้ผู้บริหารพิจารณาสนับสนุนงบประมาณเพื่อจัดตั้งศูนย์ฝึกอบรมดังกล่าว


2.3
กำหนดการจัดพิธีลงนามบันทึกความเข้าใจความความร่วมมือว่าด้วยการพัฒนาฝีมือแรงงานด้านเทคโนโลยีดิจิทัลและระบบพลังงานแสงอาทิตย์ ระหว่างกรมพัฒนาฝีมือแรงงานกับบริษัท หัวเว่ย เทคโนโลยี่ (ประเทศไทย) จำกัด และเยี่ยมชม Huawei Lianqiu Lake R&D Center ในวันอังคารที่ 22 กันยายน 2569 ณ เมืองเซี่ยงไฮ้
...................................................
